Slika na kojoj se prikazuje tekst, isječak crteža

Opis je automatski generiranREPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKI NAČELNIK**

KLASA: 022-05/21-02/

URBROJ: 2188/12-03/01-21-

Tovarnik,

VIJEĆNICIMA OPĆINSKOG VIJEĆA

OPĆINE TOVARNIK

**PREDMET: Prijedlog Odluke o raspisivanju javnog natječaja za zakup neizgrađenog građevinskog zemljišta koje je po uporabnom svojstvu poljoprivredno zemljište u vlasništvu Republike Hrvatske na području Općine Tovarnik**

PRAVNA OSNOVA: članka 16. i 17. te članka 31. stavka 5. Zakona o poljoprivrednom zemljištu ("Narodne novine", broj 20/18, 115/18 i 98/19), ), članka 31. Statuta Općine Tovarnik („Službeni vjesnik Vukovarsko-srijemske županije“ br. 3/21)

PREDLAGATELJ: Načelnik Općine Tovarnik

IZVJESTITELJ: Načelnik Općine Tovarnik

NADLEŽNOST ZA DONOŠENJE: Općinsko vijeće

TEKST PRIJEDLOGA:

Na temelju članka 16. i 17. te članka 31. stavka 5. Zakona o poljoprivrednom zemljištu ("Narodne novine", broj 20/18, 115/18 i 98/19), ) , članka 31. Statuta Općine Tovarnik („Službeni vjesnik Vukovarsko-srijemske županije“ broj ---- ), te suglasnosti Ministarstva državne imovine ( KLASA: 940-01/19-03/2704; URBROJ: 536-03-02-04/03-19-03 od 4. lipnja 2020. ) Općinsko vijeće Općine Tovarnik na svojoj ---. sjednici, održanoj ------ godine donosi

**ODLUKU**

**o raspisivanju** **javnog natječaja za zakup neizgrađenog građevinskog zemljišta koje je po uporabnom svojstvu poljoprivredno zemljište u vlasništvu Republike Hrvatske na području Općine Tovarnik**

**I.**

Ovom se odlukom raspisuje javni natječaj **za zakup** **neizgrađenog građevinskog zemljišta koje je po uporabnom svojstvu poljoprivredno zemljište u vlasništvu Republike Hrvatske** na području Općine Tovarnik u katastarskim općinama Tovarnik i Ilača, i to:

**k.o. Tovarnik,**

k.č. 563/1

**k.o. Ilača**

k.č. br. 1769, 1770, 1771, 1772, 1773

**II.**

Katastarske čestice iz toč. I. ove Odluke daju se u zakup na period do 10 godina , s ugovornom klauzulom o raskidu ugovora nakon završetka vegetativne sezone, odnosno nakon dobivanja akta kojim se odobrava gradnja, potvrde glavnog projekta ili rješenja o izvedenom stanju odnosno do privođenja tog zemljišta namjeni utvrđenoj prostornim planom

Katastarske čestice iz toč. I. ove Odluke ne mogu se koristit za:

1. Podizanje trajnih nasada
2. Izgradnju građevina u svrhu poljoprivredne proizvodnje

**III.**

Općinsko vijeće Općine Tovarnik provest će postupak javnog natječaja prikupljanjem pisanih ponuda.

**IV.**

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/18).

**V.**

Maksimalna površina za zakup po sudioniku natječaja iznosi **\_\_\_ hektara**. Navedeni maksimumi uključuju površine državnoga poljoprivrednog zemljišta koje je taj sudionik dobio u zakup po natječajima provedenim od stupanja na snagu Zakona o poljoprivrednom zemljištu ("Narodne novine", broj 20/18, 115/18 i 98/19).

**VI.**

Tekst javnog natječaja objavit će se na oglasnoj ploči i mrežnoj stranici Općine Tovarnik u trajanju od 30 dana.

Pisane ponude se dostavljaju Općini Tovarnik u roku od 30 dana od objave natječaja na oglasnoj ploči i mrežnoj stranici Općine Tovarnik.

**VII.**

Tekst javnog natječaja za zakup poljoprivrednog zemljišta u vlasništvu Republike Hrvatske na području Općine Tovarnik s popisom čestica, nalazi se u prilogu ove Odluke i čini njezin sastavni dio.

**VIII.**

Odluku o izboru najpovoljnije ponude donosi Općinsko vijeće Općine Tovarnik na prijedlog Povjerenstva za zakup neizgrađenog građevinskog zemljišta koje je po uporabnom svojstvu poljoprivredno zemljište u vlasništvu Republike Hrvatske na području Općine Tovarnik.

**IX.**

Stručne poslove u vezi s postupkom provedbe javnog natječaja za zakup obavlja Jedinstveni upravni odjel Općine Tovarnik.

**X.**

Ova Odluka stupa na snagu osmi dan od dana objave u „Službenom vjesniku Vukovarsko-srijemske županije“.

OBRAZLOŽENJE:

* na sjednici općinskog vijeća

**PREDLAGATELJ**

Anđelko Dobročinac, dipl.ing, općinski načelnik